**2018 оны эхний хагас жилийн үйл ажилгааны товч тайлан**

*Орлогын тайлангийн үзүүлэлтүүд*

Компанийн 2017 оны 2-р улирлын орлогын тайланг 2018 оны 2-р улирлын орлогын тайлангийн үзүүлэлттэй зэрэгцүүлэн үзвэл:

|  |  |  |  |
| --- | --- | --- | --- |
| Орлого үр дүнгийн тайлан | Хэмжих нэгж | 2017 оны 2-р улирал | 2018 оны 2-р улирал |
| Борлуулалт | сая. төг | 533.87 | 535.88 |
| ББӨ | сая. төг | 241.97 | 201.49 |
| Нийт ашиг | сая. төг | 291.90 | 334.39 |
| Ерөнхий удирдлагын зардал | сая. төг | 264.57 | 299.13 |
| Санхүүгийн зардал | сая. төг | 1084.02 | 1,023.47 |
| Үндсэн үйл ажиллагааны ашиг (алдагдал) | сая. төг | -1056.69 | -988.21 |
| Үйл ажиллагааны бус ашиг (алдагдал) | сая. төг | (3.33) | 0.16 |
| Валютын ханшийн зөрүүний ашиг (алдагдал) | сая. төг | 1,021.35 | (352.85) |
| Татвар төлөхийн өмнөх ашиг (алдагдал) | сая. төг | (38.68) | (1,340.90) |
| Орлогын татварын зардал | сая. төг |  | 0,03 |
| Татварын дараах ашиг (алдагдал) | сая. төг | (38.68) | (1,340.93) |

2018 оны эхний хагас жилийн байдлаар 25.091,0 тн нүүрс борлуулж 535,88 сая төгрөгийн орлоготой, 201,49 сая төгрөгийн ББӨ-тэй, үйл ажиллагааны зардалд 299,13 сая төгрөг, мөн санхүүгийн зардал 1023,47 сая төгрөг, валютын ханшийн зөрүүний алдагдал (352,85) сая төгрөг, нийт (1340,93) сая төгрөгийн алдагдалтай ажилласан байна.

Компани нь санхүүгийн тайлан баланс, болон аж ахуй нэгжийн орлогын албан татвар, хувь хүний орлогын албан татвар, үл хөдлөх хөрөнгийн албан татвар, нэмэгдсэн өртгийн албан татвар, ашигт малтмалын нөөц ашигласны албан татвар, агаарын бохирдлын албан татвар мөн нийгмийн даатгалын тайланг хуульд заасан цаг хугацаанд нь тогтмол гаргаж өгдөг. 2018 оны эхний хагас жилд төлсөн татвар, шимтгэлүүд:

|  |  |  |
| --- | --- | --- |
| 1 | Нийгмийн даатгалын шимтгэл | 49.21 |
| 2 | Агаарын бохирдолын төлбөр | 12.55 |
| 3 | АМНАТ | 13.40 |
| 4 | НӨАТ | 50.00 |
| 5 | ХХОАТ | 23.56 |
| 6 | Суутган 10 | 0.43 |
| 7 | Бууны татвар | 0.12 |
| 8 | АТӨЯХАТ | 0.66 |
| 9 | Газрын төлбөр | 0.08 |
| 10 | ҮХХАТ | 6.64 |
| Нийт төлсөн татвар шимтгэлийн дүн | | 156.65 |

2018 оны эхний хагас жилд Чандганы хэсэг нь 510 м3 хөрс цэвэрлэгээний ажил хийж 25,091.0 тн нүүрс олборлон борлуулаад байна. Мөн “Эвиденсе аудит” ХХК-р хөрөнгийн үнэлгээ хийлгээд байна.

**Ноогдол ашгийн талаарх мэдээлэл:**

Компани 2017 онд алдагдалтай ажилласан тул ноогдол ашиг тараагаагүй болно.

Компанийн тухай хуулийн 87, 89 дүгээр зүйлд заасан их хэмжээний болон сонирхлын зөрчилтэй хэлцэл хийсэн эсэх талаархи мэдээлэл:

Компани их хэмжээний болон сонирхлын зөрчилтэй хэлцэл хийгээгүй.

*Үнэт цаас гаргагчийн хяналтын багц эзэмшигчдийн мэдээлэл:*

Хувьцааны 5 буюу түүнээс дээш хувийг эзэмшигч этгээд:

|  |  |  |
| --- | --- | --- |
| № | Хувьцаа эзэмшигчийн нэр | Нийт хувьцааны хувь |
|
| 1 | Khanate Resource Holding | 51,8% |
| 2 | Khanate Resource Holdings-2 SARL | 31,2% |
| 3 | BEU Holding S.A.R.L | 10% |
| 4 | Khanate Resource Holding-3 SARL | 6,6% |
| **Нийт** | | **99,6%** |

*Үнэт цаас гаргагчийн ТУЗ, дэд хороодын мэдээлэл:*

“Бэрх Уул” ХК-ийн хувьцаа эзэмшигчдийн ээлжит хурал 2018 оны 04 сарын 23-ны өдөр хуралдаж дараах асуудлыг шийдвэрлэсэн.

1. Компанийн 2017 оны үйл ажиллагааны болон санхүүгийн тайлангийн талаарх ТУЗ-ийн дүгнэлтийг хэлэлцэн батлах
2. Компанийн аудитын хорооны тайланг хэлэлцэн батлах
3. 2018 оны ажлын төлөвлөгөөг хэлэлцэн батлах
4. ТУЗ-ийн ердийн болон хараат бус гишүүдийг сонгох
5. ТУЗ болон Гүйцэтгэх удирдлагын 2018 оны зардлын төсвийг батлах
6. Компанийн ногдол ашгийн талаар гаргасан ТУЗ-ийн шийдвэрийг хэлэлцэн батлах

Уг хуралд нийт саналын эрхтэй энгийн хувьцаа эзэмшигчдийн 99,66 хувь санал ирүүлсэн бөгөөд хэлэлцэж буй асуудалтай холбогдож гаргасан хурлын шийдвэрийг 100 хувийн саналаар баталсан байна.

Хувьцаа эзэмшигчдийн ээлжит хурлаар ТУЗ-ийн гишүүдийг сонгосон бөгөөд 2018 оны 05 сарын 22-ны өдөр Төлөөлөн Удирдах зөвлөлийн хурлыг хуралдуулан ТУЗ-ийн дэргэдэх хороодыг дараах бүрэлдэхүүнтэйгээр томилсон.

А. Төлөөлөн удирдах Зөвлөлийн дэргэдэх Аудитын дэд хороог Г.Заяа, Ж.Эрдэмбилэг, Д.Нарангоо гэсэн бүрэлдэхүүнтэйгээр байгуулан, Аудитын хорооны даргаар ТУЗ-ийн хараат бус гишүүн Г.Заяаг томилсон.

Б. Төлөөлөн удирдах Зөвлөлийн дэргэдэх Цалин урамшууллын дэд хороог Ж.Эрдэмбилэг, Т.Тамир, Г.Заяа гэсэн бүрэлдэхүүнтэйгээр байгуулан, Цалин урамшууллын дэд хорооны даргаар ТУЗ-ийн гишүүн Ж.Эрдэмбилэгийг томилсон.

В. Төлөөлөн удирдах Зөвлөлийн дэргэдэх Нэр дэвшүүлэх дэд хороог Б.Итгэл, Д.Нарангоо, Т.Тамир гэсэн бүрэлдэхүүнтэйгээр байгуулан, Нэр дэвшүүлэх дэд хорооны даргаар ТУЗ-ийн гишүүн Б.Итгэлийг томилсон.

Үнэт цаас гаргачийн удирдлага, эрх бүхий албан тушаалтны танилцуулга

|  |  |  |  |
| --- | --- | --- | --- |
| № | Овог, нэр | Албан тушаал | Боловсрол |
| 1 | Батсүх овогтой Мянганбаяр | ТУЗ-ийн дарга | дээд |
| 2 | Болд овогтой Мэндсайхан | ТУЗ-ийн ердийн гишүүн, Гүйцэтгэх захирал | дээд |
| 3 | Жэймс Пассин | ТУЗ-ийн ердийн гишүүн | дээд |
| 4 | Гэрэл овогтой Заяа | ТУЗ-ийн ердийн гишүүн | дээд |
| 5 | Жүгдэрнамжил овогтой Эрдэмбилэг | ТУЗ-ийн ердийн гишүүн | дээд |
| 6 | Болд овогтой Итгэл | ТУЗ-ийн ердийн гишүүн | дээд |
| 7 | Тэрбиш овогтой Тамир | ТУЗ-ийн хараат бус гишүүн | дээд |
| 8 | Дармаа овогтой Нарангоо | ТУЗ-ийн хараат бус гишүүн | дээд |
| 9 | Н.Батнайрамдал | ТУЗ-ийн нарийн бичиг | дээд |